OpenLLM-France/wikimedia huggingface dataset:
# Article definit àrab

al- (àrab: ٱلْـ), romanitzat igualment com a el- d'acord amb la seva pronunciació en algunes varietats de l'àrab, és l'article definit que es fa servir en l'àrab: una partícula (harf) que exerceix la funció de determinar el substantiu que la porta com a prefix. Per exemple, el mot كتابٌ, kitab$^{un}$ (‘(un) llibre’) es pot determinar afegint-li el prefix al- per formar الكتابُ, al-kitab$^u$ (‘el llibre’). Així doncs, al- equival a «el», «la», «els» o «les» en català.
A diferència de la majoria de partícules àrabs, al- es fa servir exclusivament com a prefix i mai no apareix per si sol. Per aquest motiu, molts diccionaris no l'inclouen i, com que no és una part pròpiament dita de les paraules, gairebé mai no es té en compte en l'ordre alfabètic.
La partícula al- és invariable pel que fa al gènere, el nombre i el cas gramatical. Tanmateix, el so de la ela final pot variar: quan precedeix una lletra solar («t», «d», «r», «s» i «n», entre d'altres), s'assimila a la consonant següent, és a dir, es converteix en la mateixa lletra. Per exemple, «el Nil» no es pronuncia al-Nil, sinó an-Nil. Aquest fenomen no es produeix quan al- precedeix una lletra lunar: al-màsjid, ‘la mesquita’. Així com l'assimilació canvia la pronunciació de la partícula, l'ortografia resta la mateixa.

## Referències

* ↑ Sánchez, 2001, p. 14.
* ↑ Sánchez, 2001, p. 4 i 14.

## Bibliografia

* Sánchez, R. Estudi comparatiu entre la gramàtica del català i la de l'àrab. Departament de Benestar Social de la Generalitat de Catalunya, 2001. ISBN 84-393-5719-2.
# Astroloba cremnophila

Astroloba cremnophila és una espècie de planta suculenta del gènere Astroloba, que pertany a la subfamília de les asfodelòidies (Asphodeloideae), dins la família de les asfodelàcies (Asphodelaceae).

## Descripció
### Característiques vegetatives

Astroloba cremnophila és un parent proper evident d'Astroloba bullulata just al nord, i només es distingeix per la seva forma i el color de les seves fulles diferents; ja que són de color blau verdós a l'ombra i vermellós porpra al sol. Els seus tubercles són normalment blancs i les seves fulles acaben en puntes afilades cap amunt.

### Inflorescències i flors

La inflorescència és gairebé idèntica a la d'Astroloba bullulata, però és de color gris verdós, més que groguenc. Floreix entre finals de la primavera fins a principis de la tardor austral en el seu hàbitat.

## Distribució i hàbitat

Astroloba cremnophila es distribueix a la província sud-africana del Cap Occidental. Es troba a la vegetació del matollar de Gamka, on només es troba en els vessants rocosos de les muntanyes, i els penya-segats escarpats extremadament inaccessibles del congost de Buffelspoort. Té l'àrea de distribució més reduïda de totes les espècies del gènere Astroloba. Creix juntament amb Astroloba corrugata on s'ha pogut observar hibridacions naturals d'aquestes dues espècies.

## Taxonomia

Astroloba cremnophila van Jaarsv. va ser descrita per van Jaarsv. i va ser publicat a Bradleya 33: 177, a l'any 2015.

### Etimologia

Astroloba: nom genèric que deriva de les paraules gregues astros, 'estrella' i lobos, 'lòbul'.
cremnophila: epítet llatí que deriva de les paraules gregues cremnos, 'penya-segat', i philos, 'estimant o aficionat', que significa 'amant dels penya-segats'.

## Referències

* 1 2 3 Molteno, Steven; Jilemicky, Jakub. «Astroloba cremnophila» (en anglès). www.haworthia-gasteria.com. [Consulta: 27 abril 2022].
* ↑ «Astroloba cremnophila». Royal Botanic Gardens, Kew. Arxivat de l'original el 2017-09-14. [Consulta: 27 abril 2022].
* 1 2 List of descriptive plant epithets
# Atupa

Atupa és un grup musical de Montcada (l'Horta Nord). El seu estil es basa en el rap, amb connexions amb el dubstep, el drum and bass, el funk, l'ska i fins i tot la cançó d'autor.
Atupa nasqué l'any 2011 amb joves músics de l'Horta Nord que ja es coneixien d'haver format part d'altres formacions. De bon principi apostaren pel rap perquè és el que els agradava i una manera molt fàcil de fer música i d'expressar-se.
El seu primer treball, QuatribaRap, va ser triat per votació popular segon disc en valencià de l'any 2012. El tema homònim va protagonitzar el seu primer videoclip i va aparèixer al recopilatori Rap en català del mateix any. En el seu segon treball, Expansion Pack, intensificaren la seva faceta més electrònica tot i que sense deixar el seu rap original.
El 2016 presenten l'àlbum Quasi res porta el diari, un treball més madur on l'eclecticisme continuà essent un dels trets més característics del disc, en el qual es barregen sonoritats que venen del rap clàssic fins a l'electrònica, el rock, el trap, el pop o el dancehall. Amb tot, obtingueren el premi Ovidi al millor disc de hip hop i electrònica.

## Discografia

* QuatribaRap (Mésdemil, 2012)
* Expansion Pack (Mésdemil, 2014)
* Quasi res porta el diari (Autoeditat, 2016)
* Foríssima (Halley Supernova, 2019)

## Referències

* ↑ «Què és Atupa?». [Consulta: 31 octubre 2019].
* ↑ «Atupa: «Qualsevol grup valencià pot mirar de tu a tu a la resta de bandes estatals»». El Temps, 23-01-2017.
* ↑ «Tardor i Orxata, millors discos de l'any» (en valencià). tresdeu.com. [Consulta: 27 octubre 2015].
* ↑ «Atupa edita el seu primer videoclip». MondoSonoro, 27-12-2012. [Consulta: 31 octubre 2019].
* ↑ Sancho, Mario. «El millor del Rap en Català del 2012». [Consulta: 31 octubre 2019].
* ↑ «Atupa». pro21cultural.com. [Consulta: 27 octubre 2015].
* ↑ «El nou disc d'Atupa arriba al teatre Rialto». Revista Saó, 02-06-2016.
* ↑ «Arthur Caravan, Atupa i Gener, guanyadors dels Premis Ovidi». Enderrock.cat, 13-11-2016.
* ↑ «Conversa sobre "Foríssima"», 13-10-2019. [Consulta: 31 octubre 2019].

## Enllaços externs

* «Atupa». Viasona.
* Bandcamp: Rap en català 2012
# Atule mate

Atule mate és un peix teleosti de la família dels caràngids i de l'ordre dels perciformes.

## Particularitats

Atule mate és l'única espècie del gènere Atule.

## Morfologia

Pot arribar als 30 cm de llargària total.

## Distribució geogràfica

Es troba des de les costes del Mar Roig i de l'Àfrica oriental fins a les Hawaii, Samoa, Japó, Mar d'Arafura i nord d'Austràlia.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* ↑ ITIS
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Aufidia de ambitu

Aufidia de ambitu va ser una llei romana aprovada el 692 de la fundació de Roma (61 aC), quan eren cònsols Marc Pupi Pisó i Marc Valeri Messal·la Níger a proposta del tribú de la plebs Aufidi Lurcó. Anava destinada a combatre l'anomenat Ambitus, i a castigar les tendències a subornar les tribus durant els Comicis romans. La llei establia que la simple promesa de diners quedava exclosa del càstig, però l'entrega de qualsevol quantitat comportava el pagament vitalici (mentre visqués l'autor del suborn) de tres mil sestercis a cadascuna de les tribus.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 21.
# Auflance

Auflance és un municipi francès situat al departament de les Ardenes i a la regió del Gran Est. L'any 2007 tenia 90 habitants.

## Demografia
### Població

El 2007 la població de fet d'Auflance era de 90 persones. Hi havia 40 famílies de les quals 20 eren unipersonals (4 homes vivint sols i 16 dones vivint soles), 8 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 57 habitatges, 40 eren l'habitatge principal de la família, 14 eren segones residències i 3 estaven desocupats. Tots els 56 habitatges eren cases. Dels 40 habitatges principals, 34 estaven ocupats pels seus propietaris, 3 estaven llogats i ocupats pels llogaters i 3 estaven cedits a títol gratuït; 2 tenien dues cambres, 4 en tenien tres, 11 en tenien quatre i 23 en tenien cinc o més. 23 habitatges disposaven pel capbaix d'una plaça de pàrquing. A 8 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Auflance el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 4 |
| 4 | 60 a 64 | 4 |
| 4 | 55 a 59 | 0 |
| 0 | 50 a 54 | 8 |
| 8 | 45 a 49 | 0 |
| 0 | 40 a 44 | 0 |
| 4 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 4 | 10 a 14 | 0 |
| 0 | 5 a 9 | 8 |
| 0 | 0 a 4 | 4 |

## Economia

El 2007 la població en edat de treballar era de 63 persones, 46 eren actives i 17 eren inactives. De les 46 persones actives 42 estaven ocupades (29 homes i 13 dones) i 4 estaven aturades (1 home i 3 dones). De les 17 persones inactives 3 estaven jubilades, 8 estaven estudiant i 6 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Auflance hi havia 8 explotacions agrícoles que ocupaven un total de 188 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques d'Auflance a l'INSEE.
* Évolution et structure de la population Fitxa amb el detall de dades d'Auflance a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Azay

«Azay» té aquests significats:
* Azay-le-Brûlé, municipi al departament de Deux-Sèvres (regió de Nova Aquitània, França)
* Azay-sur-Cher, municipi al departament d'Indre i Loira (regió de Centre-Vall del Loira, França)
* Azay-le-Ferron, municipi al departament de l'Indre (Centre – Vall del Loira)
* Azay-sur-Indre, municipi al departament d'Indre i Loira (Centre – Vall del Loira)
* Azay-le-Rideau (municipi), municipi al departament d'Indre i Loira (regió de Centre-Vall del Loira, França)
* Azay-sur-Thouet, municipi al departament de Deux-Sèvres (regió de Nova Aquitània, França)
* Cantó d'Azay-le-Rideau, cantó al districte de Chinon del departament d'Indre i Loira (França)
* Castell d'Azay-le-Rideau, edifici renaixentista francès
# BNM

BNM té els següents significats:
* Biblioteca Nacional de Madrid, biblioteca nacional d'Espanya
* Biblioteca Nacional de Mèxic, biblioteca nacional de Mèxic
* Biblioteca Nacional de Moçambic, biblioteca nacional de Moçambic
* Biblioteca Nacional de Maestros y Maestras, biblioteca pública especialitzada en educació de l'Argentina
* Biblioteca Digital Mundial (del seu nom en francès, Bibliothèque Numérique Mondiale), biblioteca digital promoguda per la UNESCO
* Bank Negara Malaysia, banc central de Malàisia
* Banc Nacional de Moldàvia, banc central de la República de Moldàvia
* Museu Nacional de Baviera (del seu nom en alemany, Bayerisches National Museum), museu d'art amb seu a Múnic, a Alemanya
* Museu Nacional de Palau (del seu nom en anglès, Belau National Museum), museu ubicat a Koror, a la República de Palau
* Moviment Nacional del Balutxistan (del seu nom en anglès, Baluchistan National Movement), partit polític del Balutxistan Oriental, al Pakistan
* BioNanoMaterials, revista científica especialitzada en biomaterials
* Bnm també és l'abreviatura de la bannermanita, mineral de la classe dels òxids
* bnm també és el codi ISO 639-3 de la llengua batanga, llengua bantu parlada a la Guinea Equatorial i al Camerun
# Association Sportive des Forces Armées Royales

El Association Sportif des Forces Armées Royales, sovint conegut com a ASFAR (àrab: نادي الجيش الملكي, Nādī al-Jayx al-Malakī, ‘Club de les Forces Armades Reials'), és un club de futbol marroquí de la ciutat de Rabat-Salé.

## Història

El club va ser fundat el 1958, just després de la independència del Marroc.

## Palmarès

* Lliga marroquina de futbol:
** 1961, 1962, 1963, 1964, 1967, 1968, 1970, 1984, 1987, 1989, 2005, 2008
* Copa marroquina de futbol:
** 1959, 1971, 1984, 1985, 1986, 1999, 2003, 2004, 2007, 2008, 2009, 2020
* Lliga de Campions de la CAF:
** 1985
* Copa Confederació africana de futbol:
** 2005

## Galeria

* AS FAR 2007-08
* AS FAR 2009-10
* Seguidors

## Referències

* ↑ «Morocco - List of Champions». RSSSF. [Consulta: 9 febrer 2019].
* ↑ «Morocco - List of Cup Finals». RSSSF. [Consulta: 9 febrer 2019].

## Enllaços externs

* Web oficial del Club Arxivat 2016-08-13 a Wayback Machine.
# Avinguda Catalunya (Cervelló)

Avinguda Catalunya és un carrer del municipi de Cervelló (Baix Llobregat). Igual que el Carrer Major, del que és la continuació cap a llevant, és un dels trams en que es divideix la travessia urbana de la carretera N-340.
En aquesta avinguda hi ha diverses obres que formen part de l'Inventari del Patrimoni Arquitectònic de Catalunya.

## Cal Sabater

Casses bessones de planta baixa i dues plantes amb coberta plana. Cada casa té dues obertures per planta, una de les quals és un balcó en el primer i segon pis, però disposats en eixos diferents; aquesta disposició es reflecteix de manera simètrica a l'altra casa. Les obertures tenen un emmarcament motllurat i la llinda té forma d'arc rodó amb uns relleus al timpà. A la part superior de la façana hi ha un fris decorat amb quatre òculs amb relleus florals i, finalment, està rematat en dos ondulats. La part superior de la casa està formada per un terrat.
Aquest immoble és del 1920-1930 aproximadament.

## Xalet de l'Avinguda Catalunya, 18

La façana del xalet del número 18 és una obra inclosa en l'Inventari del Patrimoni Arquitectònic de Catalunya. És un edifici d'estil racionalista de teulada plana. És de planta rectangular, composta de planta baixa on hi ha l'habitatge, i primer pis, de planta més petita, també de base rectangular, que fa les funcions d'estudi. Les obertures són de grans dimensions, rectangulars o quadrangulars i emmarcades per una fina motllura llisa.

## Referències

* 1 2 «Habitatge a l'Avinguda Catalunya, 4». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2015].
* ↑ «Façana del xalet de l'Avinguda Catalunya, 18». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2015].
# Balsa (Lusitània)

Balsa fou una ciutat de Lusitània a la costa sud. Pertanyia als lusitans o als turduls, i Plini el vell esmenta Balsa com una ciutat estipendiària. Per les seves monedes se sap que fou municipi. Rebia l'epítet de felix (Felix Balsa).
Fou esmentada també per Pomponi Mela. Perduda la seva localització exacta durant segles, tot i haver estat una de les ciutats romanes més grans de Lusitània en aquell moment, unes excavacions el 2019 van revelar finalment restes de la ciutat de Balsa al municipi de Tavira a l'actual Algarve.

## Referències

* ↑ Sabine Panzram. oppidum - civitas - urbs. LIT Verlag Münster, abril 2018, p. 114–. ISBN 978-3-643-13750-0.
* ↑ Louis Félicien Joseph Caignart de Saulcy. Essai de classification des monnaies autonomes de l ́Espagne. S. Lamort, 1840, p. 26–.
* ↑ Félix Lajard. Recherches sur le culte du cyprès pyramidal chez les peuples civilisés de l'antiquité. Imprimerie Royale, 1854, p. 289–.
* ↑ F. Javier Jiménez Ávila. Sidereum Ana I: el río Guadiana en época post-orientalizante : I Reunión Científica celebrada en Mérida, Badajoz. Editorial CSIC - CSIC Press, 2008, p. 400–. ISBN 978-84-00-08646-6.
* ↑ Balsa.Dictionary of Greek and Roman Geography (1854). William Smith, LLD, Ed.
* ↑ William Smith. Dictionary of Greek and Roman Geography: Abacaenum-Hytanis. 1854. v. 2 Iabadius-Zymethus. 1857. Walton & Maberly, 1854, p. 375–.
* ↑ Pomponius Mela; Baudet Géographie de Pomponius Mela, 1843, p. 149–.
* ↑ «Tavira excavations confirm existence of Roman city buildings». www.theportugalnews.com.
# Bad Luck Brian

Kyle Craven (Cuyahoga Falls, Ohio, 10 d'agost de 1989), conegut pel seu sobrenom "Bad Luck Brian" (Mala Sort Brian" és una celebritat d'internet coneguda per la seva foto penjada a Reddit l'any 2012, que va esdevenir un mem.

## Origen

El 23 de gener de 2012, Ian Davies va penjar una foto d'anuari a Reddit del seu amic Kyle Craven. Ambós van atendre l'institut Archbishop Hoban a Akron, Ohio. Craden afirma que es va refregar la cara amb el seu suèter per enrogir-se i va posar per la foto amb una expressió desagradable; el director del institut li va dir que tornés a fer-se la foto del annuari.
El mem Bad Luck Brian és de l'estil imatge macro. El text superposat descriu una varietat d'esdeveniments desafortunats i vergonyosos. La foto va guanyar popularitat ràpidament a 4chan i a xarxes socials com Facebook o Twitter. El primer mem incloïa la frase "Take Driving test. Gets first DUI" (S'examina del carnet de conduir, el multen)
Un "Redditor" que afirmava ser Kyle Craven va intentar fer un fil d'AMA ("Pregunta'm Qualsevol Cosa") al subrredit, però es va retirar el fil. El moderador que va eliminar el fil va explicar els motius en un comentari que va rebre 35,000 dislikes, convertint-lo en un dels comentaris amb més dislikes de Reddit. Finalment Kyle va realitzar un AMA el 8 de Maig.
Bad Luck Brian va vendre samarretes, peluixos, tasses i altres objectes en supermercats com Wal-Mart. Volkswagen I altres empreses van realitzar campanyes publicitàries incloent-lo. L'octubre de 2018, Kyle va fer una sèrie d'anuncis per McDonald's. Craven afirma que entre merchandising, i anuncis va guanyar 20,000$ en tres anys.

## Referències

* 1 2 «Being Bad Luck Brian: When the meme that made you famous starts to fade away». , 05-01-2015 [Consulta: 6 gener 2015].
* ↑ «Washington Post profiles Cuyahoga Falls native behind 'Bad Luck Brian' meme». Cleveland.com. [Consulta: 11 gener 2018].
* ↑ «Anatomy of a meme: The real story of Bad Luck Brian, his viral class portrait and the fleeting nature of online fame». , 06-01-2015 [Consulta: 6 gener 2015].
* ↑ «QuickMeme» (en anglès). [Consulta: 1r maig 2021].
* ↑ McDonald's. Trick. Treat. Win!: Bad Luck Brian | McDonald's, 2018-10-05.
* ↑ Mary Kinney, "'Bad Luck Brian' meme brings in a big paycheck", "AOL", 2015-01-07
# Torre de les Orenetes

La Torre de les Orenetes és una obra de Cervelló (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Situada molt a prop del carrer Major i la rambla Josep Tarradellas, centre de la vila. La finca està delimitada amb un mur de contenció amb una obertura a l'eix central, on hi ha una porta reixada de dos batents. Per arribar a la torre, que queda disposada en un terreny amb desnivell, cal passar per una rampa asfaltada que queda envoltada per un gran jardí. La casa és de planta quadrada i té una distribució de planta baixa i pis. A la façana principal, les obertures són d'arc pla i segueixen una composició de tres eixos vertical. A la planta baixa, la porta està flanquejada per dues finestres graellades i a la primera planta hi ha tres balcons amb barana de ferro forjat. L'immoble està coronat amb un remat d'arcs georgians que delimiten tot el seu perímetre. La coberta és de teula àrab i té una inclinació de dues aigües amb el carener paral·lel a la façana principal. El parament està arrebossat i pintat i damunt dels balcons i al remat, compta amb tessel·les de ceràmica verda que dibuixen motius geomètrics.

## Referències

* ↑ «Torre de les Orenetes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 maig 2020].
# Datolita

La datolita és un mineral de la classe dels silicats (nesosilicats). Jens Esmark li va donar nom el 1806 del grec dateomai (dividir) i lithos (pedra), en referència a la textura granular de les varietats massives. Pertany al grup de la gadolinita-datolita.

## Característiques

L'estructura molecular de la datolita consisteix en fulls d'anells de quatre o vuit baules units per la vora, alternat tetraedres de (HBO₄) i (SiO₄), el que la classifica com un filo-bor-silicat. No conté cap ió hidròxid aïllat, és un nesosilicat de calci i bor. Està molt relacionada amb la bakerita i la shimazakiita.
A més dels elements que componen la seva cel·la unitat, sol portar nombroses impureses que li donen moltes tonalitats de color, entre les quals destaquen: manganès, magnesi, alumini i ferro.
Segons la classificació de Nickel-Strunz, la datolita pertany a «09.AJ: Estructures de nesosilicats (tetraedres aïllats), amb triangles de BO₃ i/o B[4], tetraèdres de Be[4], compartint vèrtex amb SiO₄» juntament amb els següents minerals: grandidierita, ominelita, dumortierita, holtita, magnesiodumortierita, garrelsita, bakerita, gadolinita-(Ce), gadolinita-(Y), hingganita-(Ce), hingganita-(Y), hingganita-(Yb), homilita, melanocerita-(Ce), minasgeraisita-(Y), calcibeborosilita-(Y), stillwellita-(Ce), cappelenita-(Y), okanoganita-(Y), vicanita-(Ce), hundholmenita-(Y), proshchenkoita-(Y) i jadarita.

## Formació i jaciments

És un mineral relativament abundant, que pot aparèixer com a mineral secundari en roques ígnies de tipus màfic. També se li pot trobar en geodes de roques sedimentàries, serpentinites, esquists o en filons. Sol aparèixer associat a altres minerals, com els minerals del grup de les zeolites, minerals granats, prehnita, danburita, calcita o minerals del grup de l'axinita.

## Varietats

La botriolita és una varietat de datolita que es troba de forma botrioide. Va ser anomenada així per Named in 1808 by Johann Friedrich Ludwig Hausmann l'any 1808 del grec βοτρυξ (raïm) en al·lusió a la seva estructura. Ha sigut trobada a Aust-Agder (Noruega) i a Massachusetts i Nova Jersey (Estats Units).

## Referències

* ↑ «Datolite» (en anglès). Mindat. [Consulta: 17 juny 2014].
* ↑ «Datolite». The Gemology Project. [Consulta: 9 agost 2013].
* ↑ «Gadolinite-Datolite Group» (en anglès). Mindat. [Consulta: 17 juny 2014].
* ↑ «Botryolite» (en anglès). Mindat. [Consulta: 17 juny 2014].
# Eleccions legislatives luxemburgueses de 1974

Les eleccions legislatives luxemburgueses de 1974 se celebraren el 26 de maig de 1974, per a renovar els 59 membres de la Cambra de Diputats de Luxemburg. Va vèncer el Partit Popular Social Cristià en nombre de diputats, però es formà un govern de coalició entres socialistes i demòcrates presidit per Gaston Thorn, i va passar a l'oposició.

## Resultats

← Eleccions legislatives luxemburgueses, 1974 → :
| Partit | Partit | % | Diferència | Escons | Diferència |
| | Partit Popular Social Cristià (CSV) | 27,6 | -7,6 | 18 | -3 |
| | Partit Socialista dels Treballadors (LSAP) | 29,3 | -3,1 | 17 | -1 |
| | Partit Democràtic (DP) | 22,2 | +4,7 | 14 | +3 |
| | Partit Comunista de Luxemburg (KPL) | 10,5 | -5,1 | 5 | -1 |
| | Socialdemòcrates | 9,2 | | 5 | |
| | Altres | 1,3 | +0,9 | 0 | = |
| Total | Total | | | 59 | — |
| Font: Centre Informatique de l'État ||||||

## Enllaços externs

* Resultats electorals de Luxemburg de l'arxiu electoral d'Adam Carr